Николета бясна на Валери | Вестник СТРУМА
Дата: 01.10.2016 / 9:24
Николета Лозанова отново хвърля змии и гущери по адрес на бившия си съпруг Валери Божинов. Ексфутболната половинка е бясна на нападателя и Алисия.
Причината е, че моделката е научила, че играчът на „Партизан“ е платил по-голямата част от купона за рождения ден на сина си Валери-младши. Наследникът на фолкпевицата и Божинов навърши девет години на 12 септември. По случай празника Алисия му спретна детско парти в увеселителен парк в столичен мол. На него беше и сестричката му Никол. На една от снимките от купона дори се вижда как Алисия е поставила грижовно ръка на рамото на малката.
Самият Божинов не успя да присъства на празника на Валерко заради ангажиментите си с „Партизан“. Той обаче се отчел с подарък, а освен това поел по-голямата част от разноските за празненството. Това достигнало до ушите на Николета и тя не може да си намери място от бяс.
Както е известно, Лозанова и бившият й съпруг си размениха нападки в медиите след рождения ден на Никол преди няколко месеца. Тогава Николета обвини Божинов, че не е присъствал. Не я интересуваше фактът, че той има мач с „Партизан“ и клубът няма как да го пусне.
Алисия покани и Никол на празника
По-късно самият нападател обяви, че причината за избухването на Николета е друга.
„В момента мачовете ни са сряда – събота. Рожденият ден на Никол беше в петък. Този път ми беше невъзможно да присъствам и предупредих по-отрано Николета. И въпреки това получих гневно обаждане от нея защо не съм дошъл, за да платя сметката!?!?!?! И после да ходи да казва, че нарочно не съм си отишъл, за да не платя сметката на детето. Ако това е нормално…“, оплака се Валери, който няколко дни преди това пратил 2000 евро на Николета. Това била издръжката на Никол за два месеца.
Сега Божинов отново е подложен на унищожителния гняв на бившата си, която не може да се примири с факта, че е дал пари за рождения ден на другото си дете. Нищо че той излязъл доста по-евтин от този на Никол. Николета не спирала да съска по негов адрес пред приятелки.България днес
Предишна : Днес е празник, за имен ден черпят 2 имена
Следваща : Анджелина Джоли и Брад Пит се разбраха за децата